**Obec Čachtice**

Návrh

Všeobecne záväzného nariadenia

Obce Čachtice

č. /2019

o výške mesačného príspevku na čiastočnú úhradu nákladov na činnosť škôl a školských zariadení v obci Čachtice

Návrh VZN: - vyvesený na úradnej tabuli obce dňa: 06.6.2019

 - zverejnený na internetovej úradnej tabuli obce dňa: 06.6.2019

Lehota na predloženie pripomienok k návrhu VZN do /včítane/: 21.06.2019

Doručené pripomienky /počet/:

Vyhodnotenie pripomienok k návrhu uskutočnené dňa:

Vyhodnotenie pripomienok k návrhu doručené poslancom dňa:

VZN schválené Obecným zastupiteľstvom v Čachticiach dňa , uznesením č. /2019

VZN vyvesené na úradnej tabuli obce dňa:

VZN zvesené z úradnej tabule obce dňa:

VZN zverejnené na internetovej úradnej adrese obce dňa:

VZN nadobúda účinnosť dňom:

 Ing.Erika Ondrejková

 starostka obce

**NÁVRH**

**VŠEOBECNE ZÁVÄZNÉHO NARIADENIA OBCE**

o výške mesačného príspevku na čiastočnú úhradu nákladov na činnosť škôl a školských zariadení v obci Čachtice

Obecné zastupiteľstvo  obce Čachtice na základe ustanovenia § 6 ods. 1 a § 11 ods.4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods.10 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“) , sa uznieslo na tomto všeobecne záväznom nariadení obec Čachtice č. ......./2019 o určení výšky mesačného príspevku na čiastočnú úhradu nákladov na činnosť škôl a školských zariadení v obci Čachtice.

 **Článok 1**

**Úvodné ustanovenia**

Toto všeobecne záväzné nariadenie určuje:

1. výšku mesačného príspevku za pobyt dieťaťa v materskej škole (ďalej len MŠ),

2. výšku príspevku v základnej umeleckej škole (ďalej len ZUŠ),

3. výšku mesačného príspevku na čiastočnú úhradu nákladov na činnosti školského klubu

 detí (ďalej len ŠKD),

4. výšku príspevku zákonného zástupcu dieťaťa alebo žiaka na čiastočnú úhradu nákladov,

 výšku príspevku na režijné náklady a podmienky úhrady v školskej jedálni (ďalej len ŠJ),

 ktorej zriaďovateľom je obec Čachtice

5. bližšie upravuje práva a povinnosti rodičov alebo inej fyzickej osoby než rodiča, ktorá má

 dieťa zverené do osobnej starostlivosti na základe rozhodnutia súdu.

6. Príspevok zákonného zástupcu dieťaťa/žiaka na režijné náklady zariadenia školského

 stravovania je príjmom rozpočtu obce Čachtice.

**Článok 2**

**Pôsobnosť**

Toto nariadenie je záväzné pre všetkých zákonných zástupcov, ktorých dieťa navštevuje: - Materskú školu v Čachticiach, Pionierska 348,

- Základnú školu Štvrtej sednice Tatrína v Čachticiach, Pionierska 351,

- Základnú umeleckú školu v Čachticiach, Pionierska 348,

- Školský klub detí pri Základnej škole Štvrtej sednice Tatrína (ďalej len ZŠ)

 v Čachticiach, Pionierska 351,

- Školskú jedáleň pri ZŠ ŠST a MŠ v Čachticiach, Pionierska 351, ktorých zriaďovateľom je

 obec Čachtice. Zároveň sa vzťahuje aj na dospelých žiakov ZUŠ a stravníkov stravujúcich sa

 v Školskej jedálni pri ZŠ ŠST v Čachticiach.

**Článok 3**

### Výška príspevku v materskej škole, termín a spôsob úhrady

**1.** Obec Čachtice v súlade s ustanovením § 28, ods.5,6 a7 školského zákona určuje výšku

 mesačného príspevku na čiastočnú úhradu nákladov spojených s pobytom dieťaťa v MŠ

 na sumu 10**,- €** /mesačne.

**2.** **Príspevok sa neuhrádza za dieťa:**

1. ktoré má jeden rok pred plnením povinnej školskej dochádzky,

 b) ak zákonný zástupca dieťaťa predloží riaditeľovi MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 o pomoci v hmotnej núdzi a o zmene a doplnení niektorých zákonov v znení

 neskorších predpisov,

 c) ktoré je umiestnené v zariadení na základe rozhodnutia súdu.

 **3. Príspevok na základe tohto nariadenia sa neuhrádza za dieťa:**

1. ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom – potvrdenie od lekára, písomné odôvodnenie z rodinných dôvodov (vopred zaplatený príspevok sa v prípade potreby rieši kompenzáciou v nasledujúcom mesiaci)
2. ktoré nedochádzalo do MŠ v čase školských prázdnin alebo bola prerušená prevádzka MŠ zapríčinená zriaďovateľom, alebo inými závažnými dôvodmi; v týchto prípadoch uhrádza zákonný zástupca dieťaťa pomernú časť určeného príspevku.

**4**. **Termín a spôsob úhrady príspevku**: vopred do 10. dňa príslušného kalendárneho

 mesiaca, ktorý predchádza kalendárnemu mesiacu, za ktorý sa príspevok uhrádza,

 v hotovosti do pokladne zriaďovateľa MŠ.

**Článok 4**

### Výška príspevku v Základnej umeleckej škole, termín a spôsob úhrady

1. Obec Čachtice v súlade s ustanovením § 49, ods.4, 5 školského zákona určuje výšku mesačného príspevku na čiastočnú úhradu nákladov spojených so štúdiom v ZUŠ:

 a) sumu **1,- Euro** mesačne za dieťa od 5 – 6 rokov navštevujúce predprípravný ročník v ZUŠ

b) sumu **2,- Eura** mesačneza každého žiaka navštevujúceho prípravný ročník v ZUŠ

c) sumu **4,- Eura** mesačneza každého žiaka navštevujúceho hudobný odbor v ZUŠ

d) sumu **3,- Eura** mesačne za každého žiaka navštevujúceho výtvarný odbor v ZUŠ

 e) sumu **2,50,- Eur** mesačne za každého žiaka navštevujúceho literárno-dramatický odbor v ZUŠ

f) sumu **10,- Eur** mesačne za dospelú osobu navštevujúcu individuálne štúdium v ZUŠ

g) sumu **10,-Eur** mesačne za dospelú osobu navštevujúcu skupinové štúdium v ZUŠ

h) Príspevok zákonného zástupcu za žiaka v zmysle § 49 ods. 4 zákona č.245/2008 Z.z., ktorý navštevuje viac škôl rovnakého druhu a neposkytne čestné vyhlásenie ZUŠ v Čachticiach na započítanie žiaka do zberu údajov pre Ministerstvo školstva, vedy, výskumu a športu SR je výška mesačného príspevku vo výške:

 - prípravné štúdium vo výtvarnom odbore, tanečnom odbore a literárno-dramatickom

 odbore –**8,-Eur**

 - základné štúdium vo výtvarnom odbore, tanečnom odbore a literárno-dramatickom

 odbore –**10,-Eur**

 - prípravné štúdium v hudobnom odbore – skupinové vyučovanie – **8,-Eur**

 – individuálne vyučovanie – **20-Eur**

- základné štúdium v hudobnom odbore – skupinové vyučovanie – **8,-Eur**

 – individuálne vyučovanie – **30,-Eur**

i) Zriaďovateľ ZUŠ môže rozhodnúť o znížení alebo odpustení príspevku, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

2. **Termín a spôsob úhrady príspevku**: polročne do 23. decembra a do 23. júna v hotovosti do pokladne zriaďovateľa ZUŠ.

**Článok 5**

## Výška príspevku, termín a spôsob úhrady v školskom klube detí

1. Obec Čachtice v súlade s ustanovením § 114, ods. 6 a 7 školského zákona určuje výšku

 mesačného príspevku na čiastočnú úhradu nákladov spojených s činnosťou ŠKD :

a) sumu **5,-Eur** za každé dieťa navštevujúce ŠKD, okrem detí uvedených v bode b,

b) sumu **2,-Eurá** za každé dieťa, ktorého zákonný zástupca o to písomne požiada

 a predloží doklad o tom, že je poberateľom dávky v hmotnej núdzi a príspevkov k dávke

 v hmotnej núdzi

c) sumu **20,-Eur** za každé dieťa navštevujúce letnú družinu v trvaní prvých

 3 týždňov v mesiaci júl, bez zabezpečenia stravy

2. **Termín a spôsob úhrady príspevku**: vopred do 10. dňa príslušného kalendárneho

 mesiaca, ktorý predchádza kalendárnemu mesiacu, za ktorý sa príspevok uhrádza,

 v hotovosti do pokladne ZŠ ŠST.

**Článok 6**

Výška príspevkov v školskej jedálni,

termín a spôsob tejto úhrady

1. Obec Čachtice v súlade s ustanovením § 140, ods. 9,10 a 12 školského zákona určuje výšku mesačného príspevku na čiastočnú úhradu nákladov na nákup potravín podľa vekových kategórií stravníkov v školskej jedálni pri ZŠ/MŠ nasledovne:

|  |  |  |  |  |
| --- | --- | --- | --- | --- |
| **Ukazovateľ Materská škola od 2 do 6 rokov** | **Náklady na nákup potravín na jedno jedlo - 2. finančné pásmo** | **Spolu náklady na nákup potravín**  | **Dotácia na podporu dieťaťa k stravovacím návykom** | **Úhrada rodičom spolu** |
| **Desiata** | **Obed** | **Olovrant** |
| **MŠ denná** (stravník- dieťa MŠ) | 0,36 | 0,85 | 0,24 | 1,45 | 0 | 1,45 |
| **MŠ denná** (stravník- dieťa MŠ - ak zákonný zástupca o to písomne požiada a predloží doklad o tom, že je poberateľomdávky v hmotnej núdzi a príspevkov k dávke v hmotnej núdzi) | 0,36 | 0,85 | 0,24 | 1,45 | 1,20 | 0,25 |
| **MŠ denná** (stravník- dieťa MŠ, rok pred plnením povinnej školskej dochádzky) | 0,36 | 0,85 | 0,24 | 1,45 | 1,20 | 0,25 |
| **ZŠ poskytujúca stravu žiakom ZŠ, zamestnancom a dospelým stravníkom**  |
| **ZŠ** - stravník – žiak prvého stupňa ZŠ od 6 do 11 rokov | - | 1,15 | - | 1,15 | 1,20 | 0,00 |
| **ZŠ** - stravník – žiak druhého stupňa ZŠod 11 do 15 rokov | - | 1,23 | - | 1,23 | 1,20 | 0,03 |
| **Zamestnanci a dospelí stravníci** | - | 1,33 | - | 1,33 | 0 | 1,33 |

Pozn.: sumy sú uvedené v eur.

1. Stravníkom ŠJ sa stáva dieťa MŠ, žiak ZŠ zamestnanec MŠ, ZŠ a dospelý stravník na základe podania záväznej prihlášky (*Zápisného lístka),* uhradenej stravnej jednotky v súlade s platným finančným pásmom a uhradenej finančnej zábezpeky.
2. Výška príspevku v MŠ a ZŠ na **čiastočnú úhradu režijných nákladov**, ktorou prispieva zákonný zástupca na jedno dieťa je **1,-€/mesiac**.
3. Jednorazový príspevok na stravovanie vo výške **30,00€/ školský rok** sa uhrádza vopred pred nástupom dieťaťa na stravovanie t.j. pred začiatkom školského roka vopred, najneskôr do 25.dňa v mesiaci august, a bude zúčtovaný po ukončení školského roka. Je to finančná zábezpeka za neodobranú a neodhlásenú stravu.
4. Dieťa MŠ navštevujúce posledný ročník pred plnením povinnej školskej dochádzky a žiak ZŠ má nárok na stravu za poplatok znížený o dotáciu na podporu výchovy k stravovacím návykom dieťaťa vo výške 1,20€ iba v prípade, ak sa zúčastní výchovno-vzdelávacieho procesu a odoberie obed.
5. V prípade, ak zariadenie školského stravovania pripraví stravu v hodnote nižšej ako je poskytnutá dotácia, rozdiel môže byť použitý napr. na skvalitnenie jedla, rozšírenie jedla o doplnkové jedlo alebo na úhradu režijných nákladov s cieľom skvalitnenia kultúry stravovania.
6. Prihlásiť sa na stravovanie alebo odhlásiť sa zo stravovania je potrebné najneskôr do 14:00 hod. v predchádzajúci pracovný deň. Nie je možné odhlásiť stravu ráno v daný stravovací deň, z dôvodu dodržiavania všeobecne záväzných právnych predpisov pre školské stravovanie (HACCP). V prvý deň neprítomnosti dieťaťa na vyučovacom procese je možné neodhlásenú stravu odobrať do obedára v čase od 11:30 – 12:00 hod., pričom stravník uhrádza plnú výšku príspevku na stravovanie. Za neodobratú alebo včas neodhlásenú stravu sa finančná ani vecná náhrada neposkytuje a stravník uhrádza plnú výšku príspevku na stravovanie.
7. Školská jedáleň pri ZŠ ŠST neposkytuje diétne stravovanie. Poskytnutú dotáciu vyplatí zriaďovateľ rodičovi dieťaťa len na základe lekárskeho potvrdenia vystaveného lekárom – **špecialistom**, ako je napr. gastroenterológ, diabetológ, imunológ, alergológ a pod. Akceptujú sa diagnózy, pri ktorých lekár špecialista potvrdí, že zdravotný stav dieťaťa si vyžaduje diétne stravovanie. Za evidenciu dochádzky takého dieťaťa/žiaka zodpovedá riaditeľ školy, ktorý ju pravidelne doručí zriaďovateľovi najneskôr do 5. dňa v kalendárnom mesiaci. Zriaďovateľ vyplatí dotáciu bezhotovostným stykom na jeho bankový účet do10. dňa v nasledujúcom mesiaci. Výška príspevku na **čiastočnú úhradu režijných nákladov**, ktorou prispieva zákonný zástupca dieťaťa s diétnym stravovaním je **1,-€/mesiac,** v prípade stravovania ( vlastnej stravy) v ŠJ.
8. Evidencia odberu stravy žiakov ZŠ, dospelých stravníkov a zamestnancov ZŠ v ŠJ bude na základe čipu, ktorý je stravník povinný si zakúpiť.
9. Hodnota jedla pre iných dospelých stravníkov zahŕňa poplatok podľa finančného pásma č.2 ako pre vekovú kategóriu stravníkov 15–19 ročných. Výška príspevku iných dospelých stravníkov na **čiastočnú úhradu režijných nákladov** je **1,30€/na jedlo**.
10. V prípade, že počet detí a žiakov stravujúcich sa stúpne nad určené kapacity personálu a technického a technologického vybavenia ŠJ, môže zriaďovateľ vylúčiť zo stravovania dospelých stravníkov a zamestnancov MŠ, ZŠ.
11. **Termín a spôsob úhrady príspevku**: mesačne do 25. dňa predchádzajúceho

kalendárneho mesiaca, ktorý predchádza kalendárnemu mesiacu, za ktorý sa príspevok uhrádza na účet ŠJ pri ZŠ ŠST Čachtice na č. IBAN: SK98 5600 0000 0058 3672 5004.

**Článok 7**

**Spoločné a záverečné ustanovenia**

1.Na tomto všeobecne záväznom nariadení sa uznieslo Obecné zastupiteľstvo obce Čachtice

 dňa , uznesením OZ č. /2019

2. Toto nariadenia nadobúda účinnosť 15-tým dňom od vyvesenia.

3. Dňom nadobudnutia účinnosti tohto VZN sa zrušuje VZN č.5/2016 o výške mesačného

 príspevku na čiastočnú úhradu nákladov na činnosť škôl a školských zariadení v obci

 Čachtice s príslušnými dodatkami.

4. Zmeny a doplnky tohto všeobecne záväzného nariadenia schvaľuje Obecné zastupiteľstvo

 obce Čachtice.

V Čachticiach dňa 6.6.2019

 Ing.Erika Ondrejková

starostka obce